PERSETUJUAN SYARIKAT UNTUK PERMOHONAN MICROLEAP 

[bookmark: _GoBack]Saya / Kami dengan ini mengaku bahawa kami diberi kuasa secara sah untuk memberi persetujuan dan kebenaran kami, atau telah memperoleh persetujuan, kebenaran, hak dan kebenaran daripada pengarah, pemegang saham, pegawai, penandatangan yang diberi kuasa, pemilik, rakan kongsi, penjamin, individu, yang mana yang terpakai ("Orang Yang Berkaitan"), untuk mengepos, memuat naik maklumat, berkongsi, dan mengemukakan bahan bagi pihak syarikat Pemilikan Tunggal/ Perkongsian / Perkongsian Liabiliti Terhad / Sdn Bhd / syarikat awam tidak tersenarai ("Syarikat") untuk melengkapkan pendaftaran kami dan terus menggunakan perkhidmatan laman web dan aplikasi ("Perkhidmatan"). Kami faham bahawa mana-mana kenyataan salah yang menyalahi undang-undang, penyalahgunaan atau ketidaktepatan dalam maklumat atau bahan yang kami sediakan akan mengakibatkan permohonan kami ditolak.
Selanjutnya kami mengisytiharkan bahawa kami telah membaca, memahami, dan bersetuju untuk tertakluk kepada Notis Privasi microLEAP ("Notis Privasi") dan secara nyata membenarkan dan memberi kuasa (dan mengesahkan bahawa kami telah mendapat persetujuan dan kebenaran Orang yang Berkaitan dengan sewajarnya) microLEAP untuk mengumpul, mengesahkan, memegang, menggunakan, memadam, mendedahkan, memindahkan, mentadbir dan memproses dalam apa-apa cara sekalipun, semua Data Peribadi Orang Yang Berkaitan (termasuk data peribadi sensitif) yang diberikan sekarang atau yang kemudiannya diperolehi daripada kami atau melalui cara lain dari semasa ke semasa untuk tujuan yang dinyatakan dalam Notis Privasi.
Syarikat akan menguruskan untuk mengemaskini kepada microLEAP mengenai apa-apa perubahan terhadap maklumat peribadi dan kewangan secara bertulis dalam tempoh yang munasabah. Persetujuan tersebut akan diberikan kepada apa-apa maklumat dan / atau data yang diperoleh daripada mana-mana akaun yang ada pada masa ini untuk Syarikat / Perniagaan dan / atau mana-mana Orang Yang Berkaitan, apa-apa permohonan baru, rekod kewangan atau sejarah kredit, data atau maklumat yang sama ada atau tidak disediakan secara peribadi atau oleh mana-mana sumber lain yang berkaitan dengan Syarikat / Perniagaan dan / atau Orang Yang Berkaitan yang telah dikumpul, diterima, direkod atau disusun, didapatkan dan / atau diperolehi oleh microLEAP dan pegawai-pegawainya.

